
1. בפנייתכם שבסימוכין ביקשתם לקבל את המידע הבא, הנוגע לביטוח סיעודי קבוצתי ותוך הפניה להוראות חוזר ביטוח מספר 2017-1-8 – מיום 21.5.2017, שעניינו "תיקונים לגבי ביטוח סיעודי" (להלן – חוזר הממונה):
1.1. בקשות לאישור תכניות לפי סעיף 4ב לחוזר הממונה, שהוגשו לממונה בכתב או בעל פה.
1.2. פניות יזומות של נציגי רשות שוק ההון, ביטוח וחסכון (להלן – רשות שוק ההון), בכתב או בעל פה, אל כל גוף במטרה לגבש תכניות לפי סעיף 4.ב לחוזר הממונה.
1.3. פגישות, התכתבויות ומגעים אחרים שקיימו נציגי רשות שוק ההון עם כל גוף, שהגיש בקשה לפי סעיף 4.ב לחוזר הממונה, או כל גוף שנדונה עמו האפשרות לגבש תכנית לפי סעיף 4.ב או כל גוף שנדונה עמו האפשרות לקיים ביטוח סיעודי קבוצתי בהתאם להוראות החוזר ושלא לפי סעיף 4.ב לחוזר.
2. הריני להשיבכם כי בהתאם להוראות סעיף 7(ב) לחוק חופש המידע התשנ"ח-1998 ולאור העובדה שבמהלך 30 הימים שחלפו מבקשתכם ועד מענה זה היו מספר חגים ומועדים ובשים לב לעומס שמוטל על גורמי המקצוע הרלבנטיים לטיפול בבקשה, הרי שהטיפול בבקשתכם שבסימוכין יידחה לעת עתה ב- 30 יום נוספים, קרי עד ליום 13.11.17.




		ב ב ר כ ה,
	
		דורית סלינגר 				הממונה על שוק ההון, ביטוח וחיסכון

